बास्केटबलमा रेडियन्ट विजयी
आयोजक रेडियन्ट पब्लिक स्कुलले नवौं रेडियन्ट कप अन्तरविद्यालय बास्केटबल प्रतियोगिताको जुनियर ब्वाइजमा विजयी पाएको छ ।
काठमाडौँ — आयोजक रेडियन्ट पब्लिक स्कुलले नवौं रेडियन्ट कप अन्तरविद्यालय बास्केटबल प्रतियोगिताको जुनियर ब्वाइजमा विजयी पाएको छ ।शुक्रबार घरेलु कोर्टमा रेडियन्टले श्री नवीन ज्योतिलाई २०–१६ स्कोरले हरायो । रेडियन्टका शुसंकेत बनेपालीले ६ स्कोर जोडे । सोही स्पर्धामा पुष्पसदनले ग्रिन लाउन्सलाई १८–१५ ले पराजित गर्दा जेसनले १२ स्कोर गरे ।सिनियर ब्वाइजमा ज्ञानोदयले ओएसिसलाई २७–२४, निःसर्ग बाटिकाले पुष्पसदनलाई ३१–२९ ले, विल्सन एकेडेमीले एक्सेल पब्लिकलाई ३३–१५ ले र बिग बुद्धले एलआरआईलाई ३४–२८ ले हराए । ज्ञानोदयका रिजन अधिकारीले १२, निःसर्गका औनलाल श्रेष्ठले १८, विल्सनका अनुप मगरले १३ र बिग बुद्धका सौरभ श्रेष्ठले २० स्कोर जोडे ।सिनियर गर्ल्समा द एक्सेल्सियरले ओएसिसलाई २३–६ ले र जेसेसले ज्ञानोदयलाई १५–१२ ले हराए । एक्सेल्सियरकी एकिना घिमिरेले १४ र जेसेसकी स्मृति थापाले २१ स्कोरले हराए ।प्रतियोगिताको रेडियन्टका प्रिन्सिपल सूर्यबहादुर केसी र भाइस प्रिन्सिपल शुभद्रा कुँवरले निर्णायकलाई बल हस्तान्तरण गरी संयुक्त रूपमा उद्घाटन गरे । सिनियर ब्वाइजमा २४, जुनियर ब्वाइज र सिनियर गर्ल्समा १२–१२ टिम सहभागी छन् । 